ಮಲೆನಾಡ ಮಕ್ಕಳ ಅಕ್ಷರ ಕ್ರಾಂತಿಗೆ ಮುನ್ನುಡಿ ಬರೆದ ಜ್ಞಾನದಾನಿ ಕಿಚ್ಚ ಕಿಚ್ಚ ಸುದೀಪ್, ಈ ಹೆಸರು ಕೇಳಿದ್ರೆ ಸಾಮಾನ್ಯವಾಗಿ ಎಲ್ಲರು ಹೇಳೋದು ಒಬ್ಬ ಸ್ಟಾರ್, ಹೀರೋ, ಸೆಲೆಬ್ರಿಟಿ, ರಿಚ್ ಪರ್ಸನ್ ಅಂತ. ತೆರೆ ಮೇಲೆ ಯಾರ್ ಬೇಕಾದ್ರು ಹೀರೋಗಳು ಆಗ್ತಾರೆ. ಹಾಗೆ ಹೀರೋ ಆದವರು ಒಂದಿಷ್ಟು ಮಂದಿಗೆ ಕೈಲಾದ ಸಹಾಯ ಮಾಡಿ ರಿಯಲ್ ಲೈಫ್ನಲ್ಲೂ ಹೀರೋ ಆಗೋದು ತೀರಾ ಅಪರೂಪ. ಆದ್ರೆ ಕಿಚ್ಚ ಸುದೀಪ್ ಬೆಳ್ಳಿತೆರೆಯಲ್ಲಿ ಎಷ್ಟು ರಿಚ್ ಹೀರೋ ಆಗಿದ್ದಾರೋ ಸಮಾಜಮುಖಿ ಕೆಲಸ ಮಾಡೋದ್ರಲ್ಲಿ ಅದಕ್ಕಿಂತಲೂ ರಿಚ್ ಆಗಿರೋ ಮನಸ್ಸು ಹೊಂದಿದ್ದಾರೆ. ಇದಕ್ಕೆ ಮತ್ತೊಂದು ಬೆಸ್ಟ್ ಎಕ್ಸಾಂಪಲ್ ಇಲ್ಲಿದೆ. ಹೈದರಾಬಾದ್ನಲ್ಲಿ ಫ್ಯಾಂಟಮ್ ಸಿನಿಮಾದ ಶೂಟಿಂಗ್ನಲ್ಲಿರೋ ಸುದೀಪ್ ಅಲ್ಲೇ ಕೂತು ಮತ್ತೊಮ್ಮೆ ಅಕ್ಷರ ಕ್ರಾಂತಿಗೆ ಮುನ್ನುಡಿ ಬರೆದಿದ್ದಾರೆ. ಕಾಡು ಮಕ್ಕಳ ಕೈ ಹಿಡಿದ ಅಭಿನಯ ಚಕ್ರವರ್ತಿ.! ಸುದೀಪ್ ಸಮಾಜಮುಖಿ ಕೆಲಸ ದೊಡ್ಡ ಮಟ್ಟದಲ್ಲಿ ಮಾಡುತ್ತಿದ್ದಾರೆ. ಕಷ್ಟ ಅಂದವರ ಕೈ ಹಿಡಿಯೋ ಕೆಲಸ ಮಾಡುತ್ತಿರೋ ಸುದೀಪ್, ಬಡ ವಿದ್ಯಾರ್ಥಿನಿ ಹೈಯರ್ ಎಜ್ಯೂಕೇಷನ್ಗೆ ಸಹಾಯ ಮಾಡಿದ್ರು. ಚಿತ್ರದುರ್ಗದ ಶಾಲೆಯ ಅಭಿವೃದ್ಧಿಗೆ ಕೈ ಜೋಡಿಸಿದ್ರು. ವೃದ್ಧ ದಂಪತಿಯ ಬಾಳಿಗೆ ಬೆಳಕಾದ್ರು, ಬಡ ಮುಸ್ಲಿಂ ಹೆಣ್ಣುಮಗಳ ಮದುವೆಗೆ ಸಹಾಯ ಮಾಡಿದ್ರು. ಹೀಗೆ ಹತ್ತು ಹಲವು ಸಮಸ್ಯೆಗಳಿಗೆ ಪರಿಹಾರ ಆಗಿರೋ ಕಿಚ್ಚ, ಈಗ ಮಲೆನಾಡಿದ ದಟ್ಟ ಕಾಡಿನಲ್ಲಿರೋ ಶಾಲೆಯ ಮಕ್ಕಳಿಗೆ ಅಕ್ಷರ ಜ್ಞಾನ ಕೊಡಿಸಲು ಕಿಚ್ಚ ನಿರ್ಧರಿಸಿದ್ದಾರೆ. ಮತ್ತೊಂದು ಶಾಲೆಯನ್ನ ದತ್ತು ಪಡೆದ ಕಿಚ್ಚ ಕಿಚ್ಚ ಸುದೀಪ್ ಚಾರಿಟಬಲ್ ಸೊಸೈಟಿ ಮಲೆನಾಡ ಗರ್ಭ ಶಿವಮೊಗ್ಗ ಜಿಲ್ಲೆಯ ಸಾಗರ ತಾಲೂಕಿನಲ್ಲಿರೋ ಆವಿಗೆ ಹಳ್ಳಿಯ ಶಾಲೆಯನ್ನ ದತ್ತು ಪಡೆದಿದ್ದಾರೆ. ಆವಿಗೆ ಹಳ್ಳಿ ಶಾಲೆ ಸಾಗರದಿಂದ 49 ಕಿಲೋ ಮೀಟರ್ ದೂರದಲ್ಲಿದೆ. ವಿಚಿತ್ರ ಅಂದ್ರೆ, ಈ ಶಾಲೆ ಇರೋದು ದಟ್ಟ ಕಾಡಿನ ಮಧ್ಯೆ. ಕಾಡಿನಲ್ಲಿ ವಾಸವಿರೋ ಗುಡ್ಡಗಾಡಿನ ಕುಣಬಿ ಜನಾಂಗದವರ ಮಕ್ಕಳಿಗಾಗಿ ಸರ್ಕಾರ ಈ ಶಾಲೆ ಕಟ್ಟಿಸಿದೆ. ಅದಕ್ಕೆ ಮುಖ್ಯೋಪಾಧ್ಯಯರನ್ನೂ ನೇಮಿಸಿದೆ. ಆದ್ರೆ ಮಕ್ಕಳಿಗೆ ಪಾಠ ಮಾಡುವವರೇ ಇಲ್ಲ. ಇಡೀ ಊರಿನಲ್ಲಿ ಹುಡುಕಿದ್ರೆ ಸಿಗೋದು ಮೂವರು ವಿದ್ಯಾವಂತರಷ್ಟೆ. ಒಬ್ಬರು ಡಿಗ್ರಿ ಇನ್ನಿಬ್ಬರು ಪಿಯುಸಿ ಓದಿದ್ದಾರೆ. ಆ ಮೂವರಲ್ಲಿ ಒಬ್ಬರು ಮಕ್ಕಳ ಪಾಲಿಗೆ ಟೀಚರ್ ಆಗಿದ್ದಾರೆ. ಇನ್ನು ಆಶ್ಚರ್ಯ ತರಿಸೋ ಸಂಗತಿ ಅಂದ್ರೆ ಇಲ್ಲಿ ಮಕ್ಕಳು ಪ್ರತಿ ನಿತ್ಯ 8 ಕಿಲೋ ಮೀಟರ್ ಕಾಲ್ನಡಿಯಲ್ಲಿ ಪ್ರಯಾಣ ಮಾಡಿ ಶಾಲೆಗೆ ಹೋಗುತ್ತಾರೆ. ಈ ಎಲ್ಲಾ ವಿಚಾರ ತಿಳಿದು ಕಿಚ್ಚ ಸುದೀಪ್ ಚಾರಿಟಬಲ್ ಸೊಸೈಟಿ ಆವಿಗೆ ಶಾಲೆಗೆ ಬೇಟಿ ಕೊಟ್ಟಿದ್ದಾರೆ. ಕಿಚ್ಚ ಸುದೀಪ್ ಚಾರಿಟಬಲ್ ಸೊಸೈಟಿಯ ಏಳು ಜನರ ತಂಡ ಅಲ್ಲಿನ ಪರಿಸ್ಥಿತಿಯನ್ನ ನೋಡಿ ಈ ಕಾಡು ಮಕ್ಕಳ ವಿದ್ಯಾಭ್ಯಾಸಕ್ಕೆ ಸಹಾಯ ಮಾಡಬೇಕೆಂದು ಮುಂದಾಗಿದ್ದಾರೆ. ಹಾಗಾಗಿ ಕಿಚ್ಚ ಸುದೀಪ್ ಚಾರಿಟಬಲ್ ಸೊಸೈಟಿ ಸದ್ಯ ಶಾಲೆಯನ್ನ ದತ್ತು ಪಡೆದಿದ್ದು, ಈಗ ಶಾಲೆಯ ಅಭಿವೃದ್ದಿ ಜೊತೆಗೆ ಮಕ್ಕಳಿಗೆ ಪಾಠ ಮಾಡಲು ಶಿಕ್ಷಕರ ವ್ಯವಸ್ಥೆ ಮಾಡುವ ಆಲೋಚನೆಯಲ್ಲಿದೆ. ಇಷ್ಟು ದಿನಗಳಲ್ಲಿ ದತ್ತು ಪಡೆದ ಶಾಲೆಗಳ ಪೈಕಿ ಈ ಆವಿಗೆ ಶಾಲೆ ವಿಚಿತ್ರ ಹಾಗೂ ವಿಶೇಷ ಅನಿಸಿದ್ದು, ಈ ಶಾಲೆಗೆ ಹಾಗೂ ಶಾಲಾ ಮಕ್ಕಳಿಗೆ ಬೇಕಾದ ಎಲ್ಲಾ ಸೌಕರ್ಯಗಳನ್ನ ಒದಗಿಸೋಕೆ ತೀರ್ಮಾನಿಸಿದ್ದಾರೆ.